Document ID: /roh_data/filtered/fineweb-2-filterrobots_roh.jsonl.gz/17260

Quai en emprima lingia pervia da las bunas fatschentas a las bursas d'aczias. Sco consequenza hajan las cassas pudì augmentar lur grad da garanzia. Uschia la cumissiun per la surveglianza suprema per la prevenziun professiunala a sia infurmaziun il mardi a Berna.
Tschains anc adina memia auts
Malgrà quest svilup positiv dettia dentant anc adina in problem tar ils tschains. Er sche bleras cassas da pensiun hajan ils davos onns sbassà il tschains per il chapital spargnà è quel anc adina pli auts ch'il uschenumnà tschains tecnic. Quel reflectescha il svilup dal martgà da finanzas dals ultims decennis ed è la mesira per calcular sche las rentas actualas e futuras èn garantidas u betg.
Buns resultads – tuttina stoppia la situaziun vegnir equilibrada
Restia la situaziun sin il martgà da finanzas uschia sco uss stoppian intginas cassas da pensiun prender a mauns mesiras per augmentar lur chapital, avertescha la cumissiun. Ed ella appellescha a la politica da far enavant cun la refurma da la prevenziun per la vegliadetgna, per ch'il sistem vegni puspè en equiliber.
RR novitads 12:00+